Forma, patvirtinta Klaipėdos miesto savivaldybės administracijos direktoriaus

2009 m. birželio 30 d. įsakymu Nr. AD1-1133

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO DĖL NETVARKOMO ARBA APLEISTO, ARBA NENAUDOJAMO, ARBA NAUDOJAMO NE PAGAL PASKIRTĮ NEKILNOJAMOJO TURTO SĄRAŠO PATVIRTINIMO PROJEKTO**

**1. Sprendimo projekto esmė, tikslai ir uždaviniai.**

Teikiamu sprendimo projektu siekiama LR nekilnojamojo turto mokesčio įstatymo nuostatų įgyvendinimo.

Patvirtintas nekilnojamojo turto, kurie netvarkomi arba apleisti, arba nenaudojami, arba naudojami ne pagal paskirtį sąrašas, teikiamas valstybinei mokesčių inspekcijai, kad ji galėtų administruoti nekilnojamojo turto mokestį už 2014 metus. Mokestis įskaitomas į savivaldybės, kurios teritorijoje yra nekilnojamasis turtas, biudžetą.

Į sąrašą įtrauktiems objektams galės būti taikomi atitinkamais Tarybos priimtais sprendimais nustatyti mokesčių tarifai

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2013 m. gegužės 30 d. Nr. T2–120 „Dėl 2014 metų mokestinio laikotarpio nekilnojamojo turto mokesčio tarifų nustatymo“ nusprendė, kad 2014 metais būtų taikomi 0,8 ir 0,3 procento nekilnojamojo turto mokesčio tarifai išskyrus netvarkomam arba apleistam, arba nenaudojamam, arba naudojamam ne pagal paskirtį nekilnojamam turtui, kuriam taikomas 3 procento tarifas. Taip pat taryba 2013 m. gegužės 30 d. sprendimu Nr. T2-126 patvirtinto Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto nustatymo tvarkos aprašą, kurio 8 punktu nustatė, kad Statybos leidimų ir statinių priežiūros skyrius, vadovaudamasis vizualinių apžiūrų ir (arba) patikrinimo vietoje metu gautais duomenimis, sudaro Sąrašą ir iki kiekvienų metų III ketvirčio pabaigos teikia jį tvirtinti Savivaldybės tarybai.

**3. Kokių rezultatų laukiama.**

Geresnės pastatų techninės priežiūros organizavimo ir savivaldybės biudžeto papildymo.

**4. Sprendimo projekto rengimo metu gauti specialistų vertinimai.**

Sprendimo projekto derinimo metu pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

**6. Lėšų poreikis sprendimo įgyvendinimui.**

Sprendimo įgyvendinimas papildomų lėšų nereikalauja.

**7. Galimos teigiamos ar neigiamos sprendimo priėmimo pasekmės.**

Sąraše esančius nekilnojamojo turto savininkus ir naudotojus maksimalūs atitinkamais Tarybos priimtais sprendimais nustatyti mokesčių tarifai turėtų skatinti tinkamai tvarkyti turimą turtą.

**PRIDEDAMA:**

1. LR nekilnojamojo turto mokesčio įstatymo išrašas, 1 lapas;

2. 2013 m. gegužės 30 d. sprendimas Nr. T2–120 „Dėl 2014 metų mokestinio laikotarpio nekilnojamojo turto mokesčio tarifų nustatymo“, 1 lapas;

3. 2013 m. gegužės 30 d. sprendimu Nr. T2-126 patvirtinto Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto nustatymo tvarkos aprašas, 2 lapai.

Statybos leidimų ir statinių priežiūros skyriaus vedėjas Gediminas Pocius